यह एक काल्पनिक रचना है।
किसी भी जीवित या मृत, वास्तविक व्यक्तियों या वास्तविक घटनाओं
या स्थानों से कोई भी समानता संयोग मात्र है।
अब ख़बर गाली लेवी की,
वह युवा महिला जो अभी भी रूस में हिरासत में हैं, ढाई महीने बीत चुके हैं और वह अभी भी रिहा नहीं हुई हैं।
इससे पहले, हमने ऑर्ना लेवी से बात की,
ताकि वह हमें बता सकें कि उनकी बेटी को रिहा करने के लिए किए जा रहे कूटनीतिक प्रयासों में
अब तक क्या प्रगति हुई है या फिर प्रगति क्यों नहीं हुई।
ऑर्ना लेवी, गुड इवनिंग।
- गुड इवनिंग, सिवान। - "गुड इवनिंग, सिवान..."
गाली अकेली नहीं हैं
व्हो, ज़रा सम्भलकर!
- माफ़ करना, माफ़ करना... - देख तो लो कहाँ जा रही हो!
अनकंडिशनल
हैलो, मैं यकीर नाम के बंदे को ढूँढ रही हूँ।
क्या वह यहाँ काम करता है?
- वह वहाँ पर है। - शुक्रिया।
यह है एफ़ी, मोज़ी, बोआज़...
- इस बंदे का नाम भूल गया... - दूदी।
सही कहा, दूदी।
मुझे पता है कि गाली ख़ुफ़िया विभाग में काम करती थी, पर...
मुझे यह ठीक से नहीं पता कि कहाँ... मतलब, जानती हूँ कि वह गोपनीय था...
शायद तुम मुझे नहीं बता सकते...
जैसे मुझे कोई परवाह है। वे सब भाड़ में जाएँ।
वह एक विशेष अभियान दल था। साइबर, तकनीकी और ज़मीनी।
और ये लोग, ये एक ही दल में थे?
हाँ और नहीं। गाली और मेरा काम 'ड्राई साइड' का, यानी साफ़-सुथरा था,
पर्दे के पीछे का काम, एसी के आराम में बैठकर।
ये लोग 'वेट् साइड' यानी जोखिम भरा काम करते थे, ज़मीनी स्तर पर।
ये चारों आरक्षित बल का हिस्सा थे।
क्या तुम उनमें से किसी से भी सम्पर्क में हो?
हम एक अभियान वीडियो बना रहे हैं जिसमें गाली के दोस्त कह रहे हैं :
- "गाली को घर वापस लाओ।" - ये लोग काफ़ी संदिग्ध लोग हैं।
- "संदिग्ध" से तुम्हारा क्या मतलब है? - जो ऐसा भावनात्मक अपील वाला वीडियो नहीं बनाएँगे।
पता नहीं आपको हदास ने बताया या नहीं, लेकिन जिस साल गाली वहाँ तैनात थी,
मैं ही उसका कमांडर था।
- तीन साल। - नहीं।
दो साल की सक्रिय सेवा और एक साल अनुबंध पर।
नहीं, मुझे लगता है जब वह सक्रिय सेवा में थी, उसे तभी निकाल दिया गया था।
उसने आपको नहीं बताया?
तुम्हें यक़ीन है कि तुम गाली की बात कर रहे हो?
पहले उन्होंने उसे छोटे-मोटे कामों में फँसाए रखा, फिर वह निकल गई।
- क्यों? उसने क्या किया था? - माफ़ करना...
बैठ जाइए, मैं आपको बताता हूँ।
हर कुछ महीनों में, वह दल एक साझा अभियान चलाता है।
सालों से उसके दस्तूर बने हुए हैं।
और यहाँ सेना की बात हो रही है, ठीक है? सब पहले से तय तरीक़ों से काम कर रहे हैं।
फिर गाली वहाँ आ जाती है, आसपास की चीज़ें देखती है और कहती है :
"हे, हवाई सहायता विभाग, वह रास्ता क्यों लिया?"
"वह समय क्यों?"
तो हम समझाते हैं : "मानक प्रक्रिया, ईंधन की उपलब्धता, दृश्यता।"
वह कहती है, "ठीक है," दल के मौसम वैज्ञानिक को फ़ोन करती है,
वापस आती है और कहती है :
"उस समय हवा का रुख़ गति की दिशा में होगा, जिससे ईंधन बचता है, तो हम एक ज़्यादा सुरक्षित रास्ता अपना सकते हैं।"
"और यह ठीक प्रार्थना का समय होता है, तो हम पर कम लोगों की नज़रें रहेंगी।"
बीस साल तक एक ही चीज़ करते रहे, फिर गाली आ जाती है, और धूम-धड़ाका शुरू!
जादू की तरह, सब कुछ ठीक हो जाता है, हर चीज़ काम करने लगती है।
लेकिन हमारे कमांडर ने इस योजना पर अपना नाम चिपका दिया
और पूरा श्रेय ख़ुद ले लिया।
और गाली... इस बात से उसे बहुत ग़ुस्सा आया।
उसने जाकर यह बात दल के कमांडर को बता दी और उसे नाफ़रमानी के आरोप में निकल दिया गया।
देखिए, वह मेरे लिए एक अहम इंसान थी।
हमारी आख़िरी बातचीत तब हुई थी जब मैंने सुना कि उसने माओज़ के लिए काम करना शुरू कर दिया।
मैंने गाली को आगाह किया था कि उस जैसे लोगों के साथ काम करना ठीक नहीं रहेगा।
- उसने किसके लिए काम करना शुरू किया था? - माओज़ अतार,
एक लेफ़्टिनेंट कर्नल, उसे भी दल से बाहर निकाल दिया गया था।
उसे बाहर क्यों निकाला गया था?
ऐसी अफ़वाह सुनने में आई थी कि उसने दल के संसाधनों का इस्तेमाल
सरहद पार ड्रग्स की तस्करी करने के लिए किया था। आप समझ रही हैं?
गाली इस बंदे के लिए काम करती थी। बाद में दोनों में प्रेम हो गया।
- नहीं। - हाँ।
एक 50 साल का आदमी एक 20 साल की लड़की के साथ क्या कर रहा है?
मैंने गाली से भी यह बात कही थी, लेकिन उसे... यह बात अच्छी नहीं लगी।
उसने ऐसा दिखाया जैसे मैं कोई घटिया इंसान हूँ, मानो मैं उसे परेशान कर रहा था।
और अब उसकी हालत देखिए। यह इत्तेफ़ाक़ नहीं है, हँ?
क्या तुम इन लोगों को ढूँढने में मेरी मदद कर सकते हो?
मुझे इनके नम्बर मिले थे, मैंने उन्हें लगातार फ़ोन किया, उनके घर गई,
उनके परिवारों से बात की, लेकिन मुझे वे कहीं नहीं मिले।
कौन, कहाँ... मुझे कैसे पता होगा कहाँ से शुरू करना चाहिए।
कोई तो होगा जो इस माओज़ बंदे को जानता होगा।
नहीं, ऐसा कोई नहीं है। मुझे तो यह भी नहीं पता कि वह बाहर भी आया है या नहीं।
- बाहर कहाँ से, सेना से? - नहीं, सेना से नहीं।
जेल से।
यरुशलम स्टूडियोज़
तो मैं फिर से उन लोगों का शुक्रिया अदा करना चाहूँगी जिन्होंने वेबसाइट पर पैसों से मदद की है,
और कहना चाहूँगी कि जो भी कोई मदद करना चाहता है, वह पैसों से सहयोग करना जारी रख सकता है,
और बेशक मैं प्रधानमंत्री
और विदेश मंत्रालय के सभी मेहनती कर्मचारियों को शुक्रिया कहना चाहती हूँ,
मैं उनकी क़द्र करती हूँ।
- ऑर्ना, हम आपके साथ हैं। - बिल्कुल।
- हम एक विज्ञापन के बाद वापस आएँगे। - और... ब्रेक हो गया!
- शुक्रिया, रेविताल। - शुक्रिया।
- शुक्रिया, ओदेद। - कोई बात नहीं।
हमें उम्मीद है कि गाली जल्द ही घर लौट आएगी।
- आमीन। - शुक्रिया।
- बाय, मिलते हैं। - बाय, मिलते हैं।
- क्या कमाल महिला... - वाह।
- कैसा लगा? - बढ़िया।
मुझे बहुत अजीब लग रहा है। विदेश मंत्रालय को शुक्रिया क्यों कहलवाया?
मुझे बहुत बुरा लग रहा है, गाली वहाँ है और वे लोग कुछ नहीं कर रहे हैं।
- यह फ़िरौती जैसा लग रहा है। - यह बिल्कुल वही है।
- बात कुछ आगे बढ़ी? - पिछले हफ़्ते के बाद से तो नहीं।
विदेश मंत्रालय ने कहा कि उन्हें पूरी उम्मीद है और फिर ग़ायब हो गए।
ओह, अच्छा?
क्या?
बेहतर होगा कि वह जल्दी कुछ करें, यह अभियान ज़िंदगी भर नहीं चल सकता।
- तो अब हमें क्या करना चाहिए? - हमें और पैसे चाहिए, बस यही।
पैसे आवाज़ की तरह हैं। अगर आवाज़ तेज़ होगी,
तो कोई नहीं सो पाएगा, यहाँ तक कि विदेश मंत्रालय भी नहीं।
ठीक है।
- ठीक है। तुम्हारे पास पैसे हैं? - नहीं।
मेरे सारे पैसे एक बहुत महँगी पीआर पर ख़र्च हो गए।
- मैं विनम्रतापूर्वक... - उम्मीद है गाली लौट आए, आमीन।
...तुम्हें याद दिलाना चाहूँगी कि तुमने कहा था तुम अपने पति के परिवार वालों से बात करोगी।
उस मोर्चे पर कैसे हालात हैं?
उसे भूल जाओ।
तुम्हें छोड़ दूँ?
नहीं, मैं कार लेकर आई हूँ।
क्या यह अभी शुरू किया है?
नहीं, मेरे पास सालों से लाइसेंस था, पर मैंने कभी गाड़ी नहीं चलाई।
क्यों नहीं?
- जाने के लिए कोई जगह ही नहीं थी। - ठीक है।
- बाय। - बाय।
माओज़ अतार
पर तुम समझ रहे हो कि उसने मुझसे झूठ बोला?
मुझे अभी भी समझ में नहीं आ रहा है कि कैसे वह एक साल तक सुबह उठती थी,
दिखावे के लिए सेना की वर्दी पहनती थी
और उस ड्रग डीलर के लिए काम करने जाती थी, और वह भी भगवान जाने क्या करती थी।
वह बस एक 20 साल की बच्ची थी, जो शायद तुम्हारे निराश होने से डरती थी।
हो सकता है।
- क्या वह यहीं काम करती है? - मुझे तो यही बताया गया है।
बढ़िया किया ताला लगा दिया, वरना किसी का भी मन ललचा सकता था।
तुम्हें सच में लगता है कि यह बंदा उससे किसी चीज़ की तस्करी करवाता था?
उसे "बंदा" कहना बंद करो, वह एक वयस्क आदमी है, तुमसे भी बड़ा है।
ज़रा सुनिए, मैं रेविताल से कहाँ मिल सकता हूँ?
- वहाँ पर। - शुक्रिया।
जाने से पहले यह बक्सा हटा देना...
इस पर माशा से साइन करवाना मत भूलना।
हम निजी ग्राहकों को नहीं बेचते।
- नीर, उसके बाद इन्हें भी उठा लेना? - आख़िर तुम हमें क्या नहीं बेचतीं?
हम तुम्हें नहीं बेचते... ऑफ़िस की कुर्सियाँ, मेज़,
ऑफ़िस की अलमारियाँ... और बताऊँ?
रेविताल, है ना? माफ़ करना, मैं ऑर्ना हूँ,
मैंने फ़ोन पर तुमसे बात करने की कोशिश की थी, कुछ मैसेज भी छोड़े थे।
माओज़ को ढूँढ रही हो। उसने तुमसे भी उधार ले रखा है?
नहीं, मैंने बस सुना कि वह रिहा हो गया,
तो मैं उससे अपनी बेटी के बारे में कुछ सवाल पूछना चाहती थी, इसलिए...
मुझे लगा ही था मैंने तुम्हें कहीं देखा है, तुम्हारी बेटी रूस में है।
उसका माओज़ से क्या लेना-देना है?
क्या? नहीं, कुछ नहीं, कुछ भी नहीं है।
वे बस... साथ में थे। एक ही सैन्य दल में।
लेकिन शायद कुछ भी नहीं है।
तो फिर कुछ नहीं ही होगा।
और तुम? तुम उसके पिता हो?
नहीं, मैं वह बंदा हूँ जो पूर्व पत्नियों के नम्बर ढूँढ निकालता है।
देखो, मुझे अफ़सोस है, पर मुझे कोई अंदाज़ा नहीं है कि वह कहाँ है,
और सच कहूँ तो मैं उससे दूर रहने की कोशिश करती हूँ।
नीर, यह अभी आया है, ठीक से लोड तो हो रहा है?
- उसे बाहर निकालो! - ठीक है, ठीक है...
तुम्हें पता है मुझे क्या लगता है?
मुझे लगता है तुम्हें अच्छी तरह मालूम है कि वह कहाँ है।
कभी सोचा है कि वह इतनी जल्दी बाहर कैसे आ गया?
- मैंने तुमसे कहा था कि मेरी उससे कोई बात नहीं हुई है। - ऐसा इसलिए क्योंकि उसने अपने साझेदारों को धोखा दिया।
अब वह छुप रहा है, और छुपना भी चाहिए।
तो मुमकिन है तुमसे उसके बारे में पूछने वाले हम पहले लोग हैं,
लेकिन मैं यक़ीन दिलाता हूँ कि हम आख़िरी नहीं होंगे।
इसलिए या तो तुम हमारी उससे बात करवा दो,
या तुम यह जोखिम उठा सकती हो कि यहाँ आने वाला अगला इंसान कौन होगा,
लेकिन याद रखना, हो सकता है वे हमारी तरह शरीफ़ ना हों।
मुझे नहीं पता कि तुम कौन हो, और तुम्हें ऐसा क्यों लगता है कि तुम मुझे धमका सकते हो,
लेकिन तुम मेरे सामने से दफ़ा हो जाओ, इससे पहले कि मैं अपने दोस्तों को यहाँ बुला लूँ।
ठीक है, तमाशा ख़त्म हुआ।
- क्या यह सच है कि उसने अपने साझेदारों को धोखा दिया? - मुझे कोई अंदाज़ा नहीं है,
लेकिन अगर उसे पता है कि माओज़ कहाँ है, तो हमें भी जल्द ही पता चल जाएगा।
क्यों?
क्योंकि अगर उसे पता है कि माओज़ कहाँ है, तो वह उसे आगाह करने के लिए उसे फ़ोन करेगी,
और उसके उसे फ़ोन करते ही, हमें पता चल जाएगा कि वह कहाँ है।
कैसे?
मैंने दल के अपने एक दोस्त से उसका नम्बर ट्रैक करने को कहा है, ज़्यादा बड़ी बात नहीं है।
वाह...
हैलो?
क्या तुम अपनी बेटी को ज़िंदा देखना चाहती हो?
- कौन बोल रहा है? - अपना मुँह बंद रखो और जो कहता हूँ वह करो।
पूरे 2,00,000 डॉलर, तुम्हारे पास 24 घंटे हैं।
ठ... ठीक है, ठीक है, ठीक है, रुको, मैं...
मेरे पास इतने पैसे नहीं हैं, लेकिन मैं... मैं इंतज़ाम कर लूँगी, ठीक है?
रुको! हम तुम्हारे लिए थोड़ा और आसान कर देते हैं।
पूरे 1,00,000 अमेरिकी डॉलर,
वरना हम जेल में लोगों को भेजकर उसका काम-तमाम करवा देंगे।
नहीं, नहीं, नहीं, प्लीज़, प्लीज़, ऐसा... ऐसा मत करना।
- मैं पैसों का इंतज़ाम कर लूँगी। - ठीक है, ठीक है।
यह हमारी आख़िरी पेशकश है। तुम सुन रही हो?
दो शेकेल और हम तुम्हें रसीद नहीं देंगे, ठीक है?
मेज़ के नीचे से, किसी को पता नहीं चलना चाहिए।
ओह, रुको... ज़रा रुको।
पता है क्या? तुम एक अच्छी ग्राहक हो, मैं बताता हूँ मैं तुम्हारे लिए क्या करूँगा :
कुल 25,000 डॉलर में हम तुम्हें देंगे...
ऐसा अक्सर होता है?
मैं टीवी पर जो आ गई हूँ।
तो तुम फ़ोन क्यों उठाती हो?
क्योंकि हो सकता है गाली का फ़ोन हो।
मेयर पद के लिए योसी लेवी को वोट दें
धत्।
बेनी, देखो कितना अच्छा है, हमने उसके लिए टोपियाँ बनाईं।
ओह, तुम आ गईं। हमें फ़िक्र हो रही थी, है ना?
अगर तुम्हारी ननद फिर से यहाँ आई तो मैं काम छोड़ दूँगी।
हम यहाँ बाहर बैठ गए। बेनी ने बताया कि आज वह पूरे दिन बाहर नहीं आया।
हाँ...
देखो... राजनेता ने आख़िर अपनी यौन पहचान सार्वजनिक कर दी।
हाँ, हमें लगा कि यह सही समय है।
हर कोई कहता रहता है, "राजनीति में उतर जाओ।"
मैं तुम लोगों के लिए काफ़ी उत्साहित हूँ।
मुझे याद है कि बचपन में वह हमारे माता-पिता को बहुत परेशान करता था।
हमेशा हम सबके लिए सौदेबाज़ी करता रहता था।
माफ़ करना, मुझे देर हो गई, आज का दिन बहुत व्यस्त रहा।
उसके बाद, लेबनान में, उसका वाहन एक आईईडी बम की चपेट में आ गया।
मौक़े पर ही मौत हो गई। बहुत ही भयानक कहानी है।
हम चुनाव अभियान की शुरुआत करने के लिए एक कार्यक्रम आयोजित कर रहे हैं,
और हमने सोचा कि अगर तुम आओगी तो बहुत अच्छा रहेगा।
हम सब बहुत लम्बे समय से एक साथ नहीं मिले हैं।
हमें साथ बिताया हुआ समय याद आ रहा था। बेनी को भी, है ना?
- है ना, बेनी? - बिल्कुल।
बेनचुक, क्या तुम ऊपर वाले नल को ठीक करने में मेरी मदद कर सकते हो?
मुझे समझ नहीं आ रहा है क्या करूँ।
इसे भी थोड़ा पानी दे देना, ठीक है?
असल में वह नल है जो तुम्हें समझ नहीं पा रहा है।
तमारा... सच यह है...
तुम्हारे कार्यक्रम की बात करूँ तो,
कल रात बेनी को बुख़ार था,
इसीलिए वह आज बाहर नहीं गया।
कोई बात नहीं, फिर तुम अकेली आ जाना।
अकेली आ जाना। यह योसी के लिए, मेरे लिए, सब लोगों के लिए ज़रूरी है।
इसके लिए मेहनत करना बनता है, ख़ासकर अभी।
- एकता में ही ताक़त है, है ना? - हाँ।
सच यह है...
मैंने इस उम्मीद में फ़ोन किया था कि तुम मेरी कुछ मदद कर दो।
ज़रूर, बेशक, क्या बात है?
रूस में अब क़ानूनी फ़ीस भी लगती है,
और अभियान चलाने का ख़र्च, और ओरित कदमोन...
- ऑर्ना... - माफ़ करना मैं यह बात इस तरह उठा रही हूँ।
कार्यक्रम ख़त्म होने तक इंतज़ार करते हैं, ठीक है?
अभी हमारे आसपास अफ़रा-तफ़री मची है।
कार्यक्रम में आ जाना, तुम्हारा आना अच्छा रहेगा,
हम गाली के लिए कुछ चीज़ें तैयार कर रहे हैं, तुम वहाँ देखोगी।
उसके बाद, हम आराम से बैठकर
- हर चीज़ के बारे में बात करेंगे। ठीक है? - ठीक है।
ठीक है। मुझे जाना होगा।
ओह, मैं भूल ही गई थी।
देखो मुझे क्या मिला।
तुम इसे अपने इंटरव्यू में ले जा सकती हो, इसे अपने बैकग्राउंड में लगवा सकती हो।
हमने अभी तक छोटी सी प्यारी गाली को उसके अंकल के साथ टीवी पर नहीं दिखाया है।
कमाल तस्वीर है, हँ?
- बाय, मुझे जाना होगा। - बाय।
डोरी
हे, तुम सुन रही हो? अच्छी ख़बर भी है और बुरी भी।
अच्छी ख़बर है : माओज़ की पूर्व पत्नी ने उसे फ़ोन किया। मुझे लोकेशन मिल गई है।
वह चार किलोमीटर का इलाक़ा है, लेकिन वहाँ सिर्फ़ एक ही घर है।
- यह अच्छी ख़बर है? - हाँ। बुरी ख़बर है...
मैंने उसकी फ़ाइल देखी थी।
रोनी, वह ड्रग्स का धंधा करने के आरोप में जेल नहीं गया था।
वह हथियारों की तस्करी के आरोप में फँसा था।
वहाँ जाने से पहले बात कर लेते हैं, ठीक है?
मुझे नहीं पता कि वहाँ जाना ठीक रहेगा या नहीं।
अगर उन लोगों ने ही गाली को इस मुसीबत में डाला है, तो मुझे उन्हें ढूँढना ही होगा।
मेरे पास और क्या विकल्प है?
सुनो, उस तरह के लोगों के साथ, तुम्हें सावधान रहना होगा।
मुझसे वादा करो कि तुम वहाँ मेरे बिना नहीं जाओगी।
ऑर्ना?
चेज़, इधर देखो!
हैलो।
क्या तुम माओज़ हो?
- हम एक दूसरे को नहीं जानते... - मैंने तुम्हें टीवी पर देखा है।
हाँ, मैं ऑर्ना हूँ, मेरी बेटी का नाम गाली लेवी है।
मुझे लगता है कि तुम लोग सेना में साथ थे, है ना?
तुम ग़लत इंसान के पास आई हो, मैं वह नहीं हूँ जो तुम समझ रही हो।
ठीक है...
लेकिन यहाँ तुम ही रह रहे हो?
मैं यहाँ नहीं रहता।
यह मेरा काम है।
किसानों की सुरक्षा।
ज़रा हटना।
कोई उनके मवेशी चुराने की कोशिश करता है, मैं सम्भाल लेता हूँ।
जंगली सूअर उनकी फ़सलें खाने आते हैं, मैं सम्भाल लेता हूँ।
जो कोई भी आता है, मैं सम्भाल लेता हूँ।
यह जंगली सूअर है। हम इनकी आबादी नियंत्रित कर रहे हैं।
तुम्हें यहाँ नहीं होना चाहिए, यह निजी सम्पत्ति है।
पर क्या तुम याद करने की कोशिश कर सकते हो कि तुम मेरी बेटी को जानते हो या नहीं?
- मैं तुम्हें उसकी तस्वीर दिखा सकती हूँ। - तस्वीरों को भूल जाओ, मैं उसे नहीं जानता।
मान भी लो, क्योंकि मुझे पता है तुम उसे जानते हो।
- तुम एफ़ी, बोआज़, दूदी को जानते हो... - देखो...
- और मुझे पता है वह तुम्हारे लिए काम करती थी। - देखो, देखो। मैं तुम्हें नहीं जानता।
मैं तुम्हारी बेटी या इनमें से किसी व्यक्ति को नहीं जानता।
बारिश शुरू होने वाली है। कार में बैठो और यहाँ से चली जाओ।
पता चला कि तुम कहीं किसी गड्ढे में गिरी पड़ी हो।
हैलो, माफ़ करना, मैं अपनी चाबी कार के अंदर भूल गई और कार का ताला बंद है।
क्या मैं अंदर आकर किसी ताला ठीक करने वाले को फ़ोन कर सकती हूँ?
व्हो! रुको, रुको... ठीक है, मैं जाती हूँ!
मैं जा रही हूँ...
नहीं!
चेज़! चेज़!
हैलो?
ऑर्ना लेवी?
कौन बोल रहा है?
मैं वह आदमी हूँ जो तुम्हारी बेटी को तुम्हारी ज़िंदगी में वापस ला सकता है,
जो वह सुकून ला सकता है, जिसकी तुम्हें तलाश है।
ठीक है, लेकिन मुझे पीछे हिब्रू बोलते हुए लोग सुनाई दे रहे हैं।
पता नहीं तुम क्या बात कर रही हो।
फ़ोन काट दो, फ़ोन काट दो...
गाली का सामान
शुरू हो रहा है...
उन लोगों के लिए आवाज़ उठाओ जो बोल नहीं सकते
हाल में चलाए गए
फ़ैंटम लिम्ब का "यूरी ग्लासकोव"
तुम मुझे परेशान कर रही हो, मैं वह नहीं हूँ जिसकी तुम्हें तलाश है।
मैं यहाँ से कहीं नहीं जाऊँगी जब तक तुम मुझे बता नहीं देते कि तुम सबने क्या किया :
तुमने, और एफ़ी, दूदी और बोआज़ ने...
- तुम्हें किसने भेजा है? - किसी ने नहीं।
तुम इन लोगों के नाम कैसे जानती हो?
मुझे गाली की चीज़ों में इन लोगों के पासपोर्ट मिले थे।
तुम मुझे बताओगे कि तुमने मेरी बच्ची के साथ क्या किया।
तुम्हें हँसी क्यों आ रही है?
वही 'बच्ची-बच्ची' वाली बात, जो तुम इंटरव्यू में भी बोलती हो।
"मेरी बच्ची यह, मेरी बच्ची वह।"
सुनने वाले को लगेगा वह आठ साल की है।
- हमने ये साथ में बनवाए थे। - शर्म करो, वह बीस साल की थी।
उम्र में थोड़ा अंतर है, तो क्या? क्या यह अपने बीमार पति को धोखा देने से भी बदतर है?
क्या? गाली ने मुझे बताया था। क्या, तुम्हें लगा वह ध्यान नहीं देगी?
बच्चे सब कुछ समझ जाते हैं।
मुझे बताओ कि तुम्हारे दोस्त कहाँ छुपे हैं!
देखो, तुमने एक बुनियादी ग़लती कर दी है।
तुम ख़ुद से कह रही हो कि कुछ गड़बड़ लोग
तुम्हारी 'छोटी सी बच्ची' को उठाकर ले गए, उसका इस्तेमाल किया, और अब वह जेल में सड़ रही है,
जबकि वे अमीरी के मज़े उड़ा रहे हैं। ऐसा ही कुछ?
वह उनकी शिकार नहीं है, यह बात मैं तुमसे यक़ीन से कह सकता हूँ।
क्यों?
क्योंकि वे लोग गाली के लिए काम करते थे!
लेकिन मुझे बताया गया था कि गाली तुम्हारे लिए काम करती थी।
काम करती थी। भूतकाल।
मेरी गिरफ़्तारी के बाद, उसने एक हफ़्ता भी इंतज़ार नहीं किया।
उसने रूस में मेरे ही जैसे एक डीलर को ढूँढा और उसके लिए काम करना शुरू कर दिया।
- उसका नाम क्या है? - मुझे नहीं पता और ना ही मुझे परवाह है।
तुम्हारी बच्ची ने वह डील चुरा ली जिसे बनाने में मैंने एक साल लगाया था,
वह भी मेरे तैयार किए गए लोगों के साथ, और उसे उस रूसी को सौंप दिया, जैसे कि वह उसकी हो।
जेल के फ़ोन पर एक तीन मिनट की कॉल में मुझसे रिश्ता ख़त्म कर दिया।
तुम्हारी उस 'बच्ची' ने।
लेकिन वे लोग,
अगर उन्होंने उसके साथ कुछ नहीं किया है, तो वे छुप क्यों रहे हैं?
वे छुप नहीं रहे हैं।
तीन महीने पहले, मुझे आधी रात को भारत से एक अजीब फ़ोन आया।
जिन लोगों का तुमने ज़िक्र किया, उनमें से एक, एफ़ी का। वह बहुत परेशान लग रहा था,
उसने मुझसे किसी भारतीय महिला के पते पर कुछ पैसे भेजने के लिए कहा,
ताकि उसे एक नया पासपोर्ट मिल सके।
क्या तुमने यह नहीं पूछा कि उसे नया पासपोर्ट क्यों चाहिए?
नहीं...
हम अपने काम में इस तरह के सवाल नहीं पूछते।
लेकिन मैं यह यक़ीन से कह सकता हूँ कि जब डील में सब कुछ सही चल रहा हो,
तब आपको इस तरह के फ़ोन नहीं आते।
सच यह है कि उसने अभी तक पैसे नहीं निकाले हैं, और शायद यही मुख्य संकेत है।
किस बात का संकेत?
तुम्हारा उन्हें ना ढूँढ पाने की वजह यह नहीं है कि वे छुपे हुए हैं।
तुम उन्हें नहीं ढूँढ पा रही हो क्योंकि ढूँढने के लिए कोई बचा ही नहीं है।
देखो, मुझे पता है कि तुम उसकी माँ हो,
और यह तुम्हारी ग़लती नहीं है,
लेकिन गाली के साथ अब जो कुछ भी हो रहा है,
यह जान लो कि यह सब कुछ उसी के किए का फल है।
गाली को घर वापस लाओ
जादू।
नहीं...
- हाँ। - इतनी जल्दी?
आकर देख लीजिए।
उन्होंने कहा कि वह थके हुए नहीं हैं, तो मैंने उन्हें किताब पढ़ने का सुझाव दिया,
उनके लिए थोड़ी चाय बनाई,
और वापस आई तो देखा कि वह बच्चे की तरह सो रहे हैं।
यक़ीन नहीं होता।
मैं हमारे लिए आइस क्रीम लेकर आती हूँ।
नोक्सोलाइट 7.5
मॉम, मैं गेम तैयार कर रही हूँ।
आप यह गेम कैसे खेलना चाहेंगी?
एक्सपेंशन के साथ या उसके बिना?
सच कहूँ तो मेरा कुछ भी नया सीखने का मन नहीं है।
आजकल जब भी तुम्हारे डैड को कोई चीज़ परेशान करती है, वह उसे कूड़ेदान में फेंक देते हैं।
कहते हैं कि मज़ाक़ है, फिर जब उन्हें वह चीज़ नहीं मिलती तो ग़ुस्सा हो जाते हैं।
तो मैंने ध्यान देना सीख लिया है।
यह क्या है?
- यह नोक्सोलाइट है। - जानती हूँ, लेकिन पत्ता ख़ाली क्यों है?
आप जानती हैं क्यों ख़ाली है।
तुम उन्हें यह कैसे देती हो?
मैं इसे उनकी चाय में मिला देती हूँ।
- तुम्हारा दिमाग़ ख़राब हो गया है। - मॉम, अभी मुझे यह सब नहीं सुनना है...
उन्होंने कहा था कि वह गोली नहीं लेना चाहते। उन्होंने यह बात साफ़ बोल दी थी।
ठीक है, पर इस घर में सिर्फ़ वह नहीं रहते, दूसरे लोग भी रहते हैं, आप रहती हैं।
आपको भी थोड़ा खुलकर जीने का हक़ है।
मेरी ज़िम्मेदारी तुम पर नहीं है।
- मुझे लगता है आप अपनी भड़ास मुझ पर निकाल रही हैं। - बिल्कुल नहीं।
मॉम, बहुत सारे लोग खाने में दवा डालते हैं,
- सारे माँ-बाप यही करते हैं। - हाँ, बच्चों के लिए, वयस्कों के लिए नहीं।
यह इतनी बड़ी बात नहीं है।
तुम उनके साथ बच्चों जैसा व्यवहार नहीं करोगी, तुम समझ रही हो?
तुम उनके साथ बच्चों जैसा व्यवहार नहीं करोगी।
अपने डैड को उनकी दवाएँ चुपके से खिलाना...
ऐसा कौन करता है?
ज़ाहिर है, मैं करती हूँ।
ज़ाहिर है।
ऑर्ना, क्या हुआ? क्या सब कुछ ठीक है?
क्या हुआ?
अंदर आ जाओ, चलकर बैठते हैं।
आ जाओ...
अंदर आ जाओ।
बेनी का परिवार मुझे हमेशा एक ऐसे इंसान के रूप में ही देखेगा जिसने उसे उनसे दूर कर दिया,
मानो मैं उसे फँसाने के लिए ही गर्भवती हुई थी।
शुक्रिया।
और मैं जो कुछ भी करती हूँ, वे उसे इसी नज़र से देखते हैं।
ज़रूर, मैं किसी तरह ब्रेक आयातकों के इस शाही ख़ानदान में घुसने के लिए मरी जा रही थी।
तो... माओज़ के साथ मुलाक़ात कैसी रही?
- तो अब तुम्हें क्या लगता है? - पता नहीं,
शायद मुझे तुम पर भरोसा रखना चाहिए था। जो तुम शुरू से कह रहे थे,
इस बात को छोड़कर,
ओरित पर ध्यान देना चाहिए था, अभियान के लिए पैसे जुटाने पर ध्यान देना चाहिए था... पता नहीं।
मुझे सच में उम्मीद थी कि आज मुझे कुछ जवाब मिल जाएँगे।
लेकिन मैं इस मामले में जितना अंदर घुसती हूँ, यह उतना गहराता जाता है...
- सिर्फ़ एक चीज़ साफ़ है। - क्या?
गाली को वापस लाने के लिए यहाँ जिस इंसान की ज़रूरत है, वह मैं नहीं हूँ।
वह ख़ुद गाली ही है।
तुम्हें क्या लगता है कि उसने वह सब कहाँ से सीखा?
- ज़ाहिर है बेनी से तो नहीं सीखा होगा। - सवाल ही नहीं।
तो कौन बचा?
ज़्यादा से ज़्यादा उसने मुझे देखकर, मुझसे उलटा करना ही सीखा है।
देखो...
तुम यह सब अभी कह रही हो,
लेकिन मुझे पूरा यक़ीन है कि एक दिन जब तुम पीछे मुड़कर यह सब देखोगी,
ख़ुद को देखोगी, देखोगी कि तुमने किस तरह हालात को सम्भाला,
तो तुम्हें एहसास होगा कि तुम अपने प्रति कितनी कठोर थीं।
और शायद तब... तुम ख़ुद को वैसे देखोगी जैसे मैं देखता हूँ,
एक ऐसी इंसान जो...
कितनी बड़ी बेवक़ूफ़ है! कितनी बड़ी बेवक़ूफ़...
मानो...
मानो इतनी बेवक़ूफ़ कि इलाज की ज़रूरत हो।
कोई ऐसी चीज़ जो किसी तरह सबकी नज़रों से बच गई।
एक बार और मुझे बेवक़ूफ़ कहा तो...
मेयर पद के उम्मीदवार योसी लेवी
आप सबका यहाँ आने के लिए शुक्रिया, और नूरित और सामुदायिक केंद्र का
उनकी मेहमाननवाज़ी के लिए शुक्रिया।
जैसा कि आप में से कुछ लोग जानते हैं कि यह मेरे और मेरे परिवार के लिए
बहुत चुनौती भरा समय है,
क्योंकि एक अहम और प्यारी मेहमान
आज यहाँ नहीं आ पाई।
बेशक मैं गाली के बारे में बात कर रहा हूँ।
और इसलिए, हम यह अगला गीत गाली को समर्पित करना चाहेंगे,
और उनकी अद्भुत माँ, ऑर्ना को,
जिन्होंने, दुखों में डूबे होने के बावजूद, अपनी उपस्थिति से हमें सम्मानित किया।
शायद कोई चमत्कार हो जाए और गाली इतनी दूर से भी हमारी आवाज़ सुन ले।
एल्डार, प्लीज़...
कहीं दूर एक जगह है
जहाँ कोई हमेशा तुम्हारे साथ रहता है
हमेशा तुम्हारा बनकर
तुम्हारी तरफ़ हाथ बढ़ाता हुआ जब तुम अकेले हों...
ऑर्नुश, कैसी हो तुम?
- क्या तुम डैनिएला से मिलीं? - नहीं।
- हमारी परिषद सदस्य। - आपसे मिलकर अच्छा लगा।
- आप एक दूसरे को जानती हैं? - नहीं।
हाँ, टीवी पर देखा है।
- मुझे बहुत अफ़सोस है। - शुक्रिया।
चलिए, यादगार के तौर पर एक तस्वीर ले लेते हैं।
शुक्रिया।
ठीक है, हम वापस वहाँ जाते हैं...
ठीक है?
तमारा?
- क्या मैं...? - ज़रूर।
मैं जानती हूँ कि शायद यह सही समय नहीं है... ज़ाहिर है...
लेकिन मुझे सच में जानना... जानना है
कि क्या तुम्हें लगता है कि तुम हमारी आर्थिक मदद कर सकती हो।
मुझे जानना है।
ऑर्ना, प्लीज़। मेरा पति आज अपना अभियान शुरू कर रहा है।
और आज मेरी बेटी क्या कर रही है?
तमारा, मैं तुमसे मदद माँग रही हूँ,
भाषण या गाने नहीं। मुझे... मुझे पैसों की ज़रूरत है।
ठीक है, और हम एक उचित रकम देंगे, और इस बारे में शांति से चर्चा करेंगे,
बिना किसी दबाव के, सही समय आने पर।
- सच में, ऑर्ना। - तुम सही कह रही हो, माफ़ करना।
और तुम्हें तो हमारा शुक्रगुज़ार होना चाहिए।
- आख़िर किस चीज़ के लिए? - माफ़ करना?
शुक्रगुज़ार किस चीज़ के लिए?
तुमने कहा "शुक्रगुज़ार," तो मैं पूछ रही हूँ किस चीज़ के लिए।
गाली की गिरफ़्तारी के बाद, दो महीने बाद मेरे फ़ोन का जवाब देने के लिए?
बुरा मत मानना, हमारे पास भी कम समस्याएँ नहीं थीं।
तो मुझे शुक्रगुज़ार किस चीज़ के लिए होना चाहिए?
नहीं, सच में। तुम्हारे शर्मिंदा होने के लिए,
इस बात से डरने के लिए कि लोग सोचेंगे कि ड्रग्स के धंधे से तुम्हारा भी कोई सम्बन्ध है?
जब बेनी बीमार हुआ और तुम सब एकदम ग़ायब हो गए, उसके लिए शुक्रगुज़ार होऊँ?
- मुझे पूरी तरह अकेला छोड़ देने के लिए? - मुझे कुछ नहीं कहना।
अच्छा है कि बेनी यह देखने के लिए यहाँ नहीं है कि तुम कैसा बर्ताव कर रही हो।
- शायद यह अच्छा है कि तुम उसे क़ैद करके रखती हो। - "उसे क़ैद करके रखती हूँ"?
क्या उस आदमी के साथ ऐसा बर्ताव किया जाता है जिसने हमेशा तुम्हारा ख़याल रखा?
जैसे किसी कुत्ते को देखभाल करने वाले के पास छोड़ दिया जाता है और आप बाहर जाकर मज़े उड़ाते हैं?
मैं उसे छोड़कर जाती हूँ? योसी आख़िरी बार वहाँ कब आया था?
माफ़ करना, लेकिन मैं तुम्हें यह कार्यक्रम बर्बाद नहीं करने दूँगी,
ख़ास तौर पर आज रात, गाली के लिए हमने जो कुछ किया, उसके बाद।
मुझे नहीं लगता कि तुम्हें सच में गाली की कोई फ़िक्र है।
चुप करो... ऑर्ना, प्लीज़...
मुझे लगता है कि तुम्हारे लिए बस यह ज़रूरी है कि तुम फ़िक्रमंद होने का दिखावा करो
- और उसके लिए मेरा इस्तेमाल करो... - ज़बान सम्भालकर बात करो...
लेकिन तुम्हें मेरी या गाली की कोई फ़िक्र नहीं है, ज़रा सी भी नहीं।
और तुमने "हमारी गाली" क्यों कहा? तुम उससे आख़िरी बार कब मिली थीं?
- ऑर्ना, बस करो। - मैं सच कह रही हूँ, क्योंकि जहाँ तक मुझे याद है,
तुम उससे पासओवर के दौरान मिली थीं, जब वह 17 साल की थी,
- और तुम उसे पूरी रात "गालिया" कहकर बुलाती रही थीं। - बकवास...
वह तीन महीने से रूस में है, तुम्हें समझ में आ रहा है? और तुमने कुछ नहीं कहा।
कुछ नहीं, एक शब्द भी नहीं।
लेकिन अब मैं टीवी पर हूँ, है ना? तो अचानक वह "हमारी गाली" हो गई।
मैं तुमसे एक बात पूछती हूँ,
क्या तुम चाहती हो कि मेरी और योसी की तस्वीर अख़बारों में छपे? हाँ या नहीं?
- क्या? - मेरी और योसी की तस्वीर,
साथ में, अख़बारों में, तुम यह चाहती हो?
तुम चाहती हो कि मैं गाली के अंकल के बारे में बात करूँ,
जो उसके दूसरे डैड जैसे थे, और जो मेयर पद के लिए चुनाव लड़ रहे हैं?
तुम चाहती हो कि मैं पत्रकारों को तुम्हारे पास भेजूँ ताकि तुम उन्हें बता सको
कि तुम कितनी परेशान हो, कितनी दुःखी हो...
कि ऐसा लगता है जैसे तुमने अपनी ही बेटी को खो दिया है?
क्या इसके लिए एक छोटी सी रकम देना ठीक नहीं रहेगा?
जवाब मत दो, बस सिर हिला दो।
बढ़िया।
शुक्रिया, आज की शाम बहुत ख़ूबसूरत रही।
बाय।
किर्यात अता सामुदायिक केंद्र
निजी नम्बर
हैलो?
मिसेज़ लेवी? ऑर्ना लेवी?
क्या, हम यह फिर से कर रहे हैं?
हमें आपकी बेटी के बारे में बात करनी है।
हाँ, मैं तो चौंक गई। ठीक है, मैं फ़ोन काट रही हूँ।
मैं मदद कर सकता हूँ।
दरअसल, इस बार मैं तुम्हारी मदद करती हूँ।
मुझे बताओ, क्या तुम अपनी ज़िंदगी इसी तरह बिताते हो?
एक माँ को परेशान करते हुए, जिसकी बेटी जेल में है?
तुम चौथी में पढ़ते हो क्या? क्या तुम रात में
अपने छोटे से घटिया बिस्तर पर सोने से पहले कभी इस बारे में सोचते हो?
क्या तुम कभी ख़ुद से पूछते हो कि तुम ऐसे क्यों हो?
क्या तुम अपनी ज़िंदगी की ऐसी ही कल्पना करते हो, रोशनी और प्यार से भरपूर और...
तु... तुम क्या... तुम क्या चाहते हो मैं क्या करूँ?
क्या? नहीं, मुझे... मुझे समझ में नहीं आ रहा है।
यह लो, अपनी माँ से बात करो।
मॉम? क्या यह आप हैं?
- गाली? - मॉम...?
मिसेज़ लेवी, आपकी सरकार आपसे झूठ बोल रही है।
मैं आपकी मदद कर सकता हूँ। आप एक पता लिखिए।
उप-शीर्षक अनुवादक : पुनीत कुसुम